Diari Oficial de la Generalitat Valenciana


Sumari del DOGV 5394, del 23-11-2006 (2006/12721)

RESOLUCIÓ de 12 de setembre de 2006, del conseller de Territori i Habitatge, per la qual s'aprova definitivament la modificació núm. 30 per a la modificació d'usos de la xarxa primària del Pla general de Gandia.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12910


Data del document
:   12-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Gandia
    * pla d'urbanisme

RESOLUCIÓ de 12 de setembre de 2006, del conseller de Territori i Habitatge, per la qual s'aprova definitivament la modificació núm. 30 per a la modificació d'usos de la xarxa primària del Pla general de Gandia. [2006/12313]  
Vist l'expedient remés per l'Ajuntament de Gandia referit a la modificació núm. 30 del Pla general d'ordenació urbana per a la modificació d'usos de la xarxa primària del municipi, i de conformitat amb els següents  
Antecedents de fet  
Primer  
El projecte es va sotmetre a informació pública mitjançant un acord del Ple de l'Ajuntament en sessió celebrada el dia 5 de maig de 2005. Una vegada transcorregut el corresponent període d'exposició pública (DOGV núm. 5033, de data 22 de juny de 2005 i anunci en el diari Levante de 9 de juny de 2005), en la qual no es van presentar al.legacions, i com sobre la modificació va recaure acord plenari s'aprovà provisionalment en data 3 de novembre de 2005.  
Segon  
El projecte consta d'expedient administratiu, memòria i plànols.  
Tercer  
Durant la tramitació de l'expedient s'han sol.licitat informes als organismes següents:  
. Direcció General d'Esports de la Conselleria de Cultura, Educació i Esport.  
Amb data d'entrada 5 de maig de 2006, es rep informe favorable de la Direcció General d'Esports de la Conselleria de Cultura, Educació i Esport.  
Quart  
Gandia compta amb homologació del Pla general aprovat definitivament per la Comissió Territorial d'Urbanisme en data 11 de març de 1999, amb diverses modificacions aprovades.  
Cinqué  
La Comissió Territorial d'Urbanisme de València, en sessió celebrada el 31 de juliol de 2006, va acordar informar favorablement sobre la modificació d'usos de la xarxa primària del Pla general de Gandia, i la va elevar al conseller de Territori i Habitatge perquè l'aprovara definitivament.  
Fonaments de dret  
Primer  
L'objecte de la modificació és el canvi d'ús d'una xicoteta part dels terrenys classificats pel Pla general vigent com xarxa primària d'espais lliures, parcs públics i esportius, espais esportius, parc del País Valencià i qualificats com xarxa primària zona esportiva del parc del País Valencià, situat al costat del sector Beniopa . Passeig, que passen a qualificar-se com xarxa primària d'equipaments comunitaris (per a ús d'instal.lacions, infraestructures i serveis . aigua potable), mantenint inalterada la condició d'ordenació estructural i xarxa primària dels terrenys afectats. Es pretén la instal.lació de 4 plantes d'electrodiàlisi inversa (EDR) per a mantindre els paràmetres de qualitat de l'abastiment d'aigua potable dins del límit guia de l'actual reglamentació tecnicosanitària i la construcció d'un depòsit de 10.000 m3 que garantisca el subministrament d'aigua a la població en cas de fallida fortuïta del bombament des dels pous.  
Els terrenys objecte del canvi de qualificació estan situats al sud-oest de la població de Gandia i ocupen una superfície de 2.452,42 m2, amb una forma irregular.  
Segon  
Les determinacions contingudes pel que fa a la modificació proposada es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU. No s'aprecia obstacle legal que impedisca l'aprovació definitiva.  
Tercer   
La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1 de la Llei reguladora de l'activitat urbanística, i en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc:  
Aprovar definitivament la modificació núm. 30 per a la modificació d'usos de la xarxa primària del Pla general de Gandia.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquest, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 12 de setembre de 2006.. El conseller: Esteban González Pons.